'Akashia, el viatge de la llum', teatre per a tots els públics a la Casa Municipal de Cultura
30 de desembre 2022

L'espectacle teatral _Akashia, el viatge de la llum_ arriba el dimarts, 3 de gener, a la Casa Municipal de Cultura del Port de Sagunt a les 18.00 hores. Este espectacle musical és en valencià, per a tots els públics, l’entrada és lliure i l’aforament limitat fins a omplir la sala. Este espectacle està organitzat pel departament de Cultura de l’Ajuntament de Sagunt.

_Akashia, el viatge de la llum_ és el recorregut vital d’Alba, la protagonista, des del seu naixement fins a la seva serena vellesa. Un camí acaramullat de màgia, aventures fantàstiques i llibres. Al costat d’Alba es coneixerà el _País de les coses perdudes_ i el _Món dels personatges que encara no han estat inventats_ i, també, el mític _Mon perdut d'Akashia_, on es troba la biblioteca més important d'este sector de l'Univers.

_El viatge de la llum_ és, també, un musical de grans titelles i actors en llum negra, amb uns texts molt curiosos i 17 cançons originals que, en sinergia amb els 53 titelles, 5 actors i manipuladors i un centenar d'elements escenogràfics, permeten recrear el món dels somnis on “tot és possible".

![](/media/qccngxhe/akashia-el-viatge-de-la-llum.jpg?width=720&height=647)

*   [](http://www.facebook.com/sharer.php?u=https://aytosagunto.es/va/actualitat/akashia-el-viatge-de-la-llum-teatre-per-a-tots-els-publics-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/akashia-el-viatge-de-la-llum-teatre-per-a-tots-els-publics-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/akashia-el-viatge-de-la-llum-teatre-per-a-tots-els-publics-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/akashia-el-viatge-de-la-llum-teatre-per-a-tots-els-publics-a-la-casa-municipal-de-cultura/)